2001-ben különleges albumot készített: "Thalía con banda – grandes éxitos," amelyen a legutóbbi három albumának legnagyobb slágereit adta elő jellegzetesen mexikói, klasszikus fúvószenekari, „rezesbanda” kíséretben. Az album néhány napon belül Mexikóban már aranylemez lett. "Arrasando" című albumával két kategóriában is nevezést nyert a II. Latin Grammy-díjra, amelynek kiosztó gálája a szeptember 11-ei amerikai terrortámadások miatt nem került megrendezésre. Az "Arrasando" Latin Grammy-díjat nyert a „Legjobb hangmérnöki közreműködés egy albumnál” "(Mejor ingeniería de grabación para un álbum)" kategóriában.